**Ministru kabineta rīkojuma „Par sabiedrisko organizāciju iesaisti Latvijas prezidentūras Eiropas Savienības Padomē norisē” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2012.gada 17.janvāra noteikumu Nr.65 „Latvijas prezidentūras Eiropas Savienības Padomē sekretariāta nolikuma” 6.2.apakšpunktā noteiktais, ka Latvijas prezidentūras Eiropas Savienības Padomē sekretariāta viens no uzdevumiem ir sadarbība ar nevalstiskajām organizācijām, fiziskajām un juridiskajām personām Latvijas prezidentūras Eiropas Savienības Padomē (turpmāk – prezidentūra) nodrošināšanā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Prezidentūrai svarīgas vērtības ir iesaistīšanās, izaugsme un ilgtspēja (t.s. „3i”). Iesaistīšanāsnozīmē, ka sadarbībai, solidaritātei un līdzatbildībai ir centrālā loma. Prezidentūras darba programmā iesaistīšanās balstīsies uz pilsoniskās sabiedrības līdzdalību debatēs par Eiropas nākotni, Eiropas Savienības (turpmāk – ES) lēmumu pieņemšanā, kā arī kopīgu atbildību par mērķu sasniegšanu. Pilsoniskās sabiedrības līdzdalība ir nepieciešama, lai kopīgi risinātu prezidentūrai prioritāros jautājumus: konkurētspējīgāka ES kā pamats izaugsmei, cilvēka dzīves kvalitātes uzlabošanai un ieguldījums nākotnes attīstībā, informācijas sabiedrības stiprināšana un ES lomas stiprināšana globālā mērogā.Finansējums pilsoniskās sabiedrības aktivitātēm prezidentūras laikā ir būtisks prezidentūras norises nosacījums. Lai veicinātu pilsoniskās sabiedrības iesaisti prezidentūras sagatavošanā un norisē, kā optimālākais risinājums tiek piedāvāts rīkot projektu konkursu „Atbalsts sabiedrības līdzdalībai Latvijas prezidentūras Eiropas Savienības Padomē īstenošanā”. Projektu konkursus sabiedriskajām organizācijām ir rīkojušas arī citas prezidējošās valstis, visjaunākais piemērs ir Lietuvas prezidentūra 2013.gadā. Projektu konkursa mērķis ir atbalstīt Latvijā reģistrēto biedrību un nodibinājumu rīkotos pasākumus, kuri sniedz ieguldījumu prezidentūras programmas mērķu īstenošanā un saturiski atbilst 2014.gada 14.janvāra Ministru kabineta sēdē izskatītajam informatīvajam ziņojumam „Par Latvijas prezidentūras Eiropas Savienības Padomē sešu mēnešu darba programmas sagatavošanu un Latvijas daļu triju valstu 18 mēnešu darba programmā” izvirzītajiem prezidentūras prioritārajiem virzieniem.Projektu konkursa rīkošanā plānots piesaistīt Sabiedrības integrācijas fondu (turpmāk – Fonds), ņemot vērā Fonda ilggadējo pieredzi projektu konkursu organizēšanā. Ar Fondu Latvijas prezidentūras Eiropa Savienības Padomē sekretariāts (turpmāk – sekretariāts) plāno slēgt sadarbības līgumu, kas paredzētu, ka Fonda kompetencē ietilps projektu izvērtēšanas metodisko norādījumu un kritēriju izstrāde, projektu konkursa organizēšana un izsludināšana, kā arī projektu konkursa līdzekļu pārvaldīšana, sadale un kontrole, savukārt sekretariāta pārstāvji iesaistīsies visos projektu konkursa sagatavošanas un īstenošanas posmos, it sevišķi projektu vērtēšanas kritēriju izstrādē un projektu izvērtēšanā. Papildus tiks piesaistīti nozaru ministriju pārstāvji kā eksperti konkrēto projektu saturiskajā izvērtēšanā, lai nodrošinātu atbilstību nozares noteiktajām saturiskajām prioritātēm.Projektu konkursa rezultātā sabiedriskajām organizācijām ir plānots sniegt līdzfinansējumu līdz 95% apmērā no attiecināmajām sabiedriskās organizācijas projekta izmaksām, nodrošinot finansējumu tādām aktivitātēm kā, piemēram, semināri, konferences, diskusijas, forumi radošās darbnīcas un interneta risinājumu izmantošana un attīstīšana diskusiju veicināšanai, ja attiecīgā projekta aktivitāte atbilst projekta saturiskajiem (prezidentūras prioritārajiem virzieniem un vadmotīvam) un tehniskajiem kritērijiem (projektu konkursa nolikumam). Izvēlētie projekti norisināsies prezidentūras laikā, tas ir no 2015.gada 1.janvāra līdz 2015.gada 30.jūnijam. Tā kā sabiedrisko organizāciju projektu atlasi ir nepieciešams veikt līdz prezidentūras sākumam (2015.gada 1.janvāris), jau tuvākajā laikā ir jāuzsāk projektu konkursa sagatavošana un izsludināšana (projektu konkursu plānots izsludināt 2014.gada vasarā). Līdz ar to ir nepieciešams atbalsts projektu konkursa rīkošanai pilsoniskās sabiedrības aktivitāšu atbalstīšanai. Tas ļautu sekretariātam jau 2014.gadā slēgt sadarbības līgumu ar Sabiedrības integrācijas fondu par projektu konkursa ieviešanu. Plānots, ka kopējais finanšu līdzekļu apjoms projektu konkursam 2015.gadā ir 217 117 *euro*.  |
| 3. | Projekta izstrādē iesaistītās institūcijas | Latvijas prezidentūras Eiropas Savienības Padomē sekretariāts. |
|  4. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2014.gads** (*euro*) | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Sabiedrības integrācijas fondam nepieciešamais finansējums 217 117 *euro* apmērā 2015.gadam tiks pārdalīts no 74.resora „Gadskārtējā valsts budžeta izpildes procesā pārdalāmais finansējums” budžeta programmas „Latvijas prezidentūras Eiropas Savienības Padomē nodrošināšana 2015.gadā” nesadalītā finansējuma 2015.gadam*,* lai veicinātu sabiedrības līdzdalību, īstenojot sabiedrisko organizāciju projektu konkursu „Atbalsts sabiedrības līdzdalībai Latvijas prezidentūras Eiropas Savienības Padomē īstenošanā” līdzfinansējuma saņemšanai. Līdzfinansējumam sabiedrisko organizāciju rīkotajiem projektiem paredzēts 198 082 *euro*, savukārt Sabiedrības integrācijas fondam administratīvajiem izdevumiem projektu konkursa nodrošināšanai paredzēts 19 035 *euro*, kas ietver šādus izdevumus: - atlīdzībai astoņos mēnešos sekojošiem darbiniekiem – programmas vadītājam (amata vieta 44.saime, IIIA līmenis, 11.mēnešalgu grupa, mēnešalga 1253 *euro*) **10 024** *euro* (viens cilvēks \* 8 mēneši \* 1253 *euro* mēnesī) un finanšu speciālistam (darba līgums 20 stundas nedēļā, amata vietai 44.saime, IIA līmenis, 10.mēnešalgu grupa, mēnešalga 1167 *euro*) **4 668** *euro* (viens cilvēks pusslodze \* 583,5 *euro* \* 8 mēneši);- darba devēja valsts sociālās apdrošināšanas iemaksām **3 466** *euro*;- komandējumu izdevumiem, projektu pārbaudēm to īstenošanas vietās (dienas nauda diviem darbiniekiem, piecas vizītes, 50 % no dienas naudas 6 *euro*: 5\*2\*3 = **30** *euro* un pārējie komandējumu (transporta) izdevumi: 5 braucieni \* 50 *euro* – vidējā brauciena cena = **250** *euro*; - sakaru pakalpojumiem: fiksētie telefoni, internets, mobilo sakaru pakalpojumi, pasta pakalpojumi : 5,13 *euro* mēnesī \* 1,5 amata vietas \* 8 mēneši = **62** *euro*;- datortehnikas īrei: 8 mēnešiem \* 1 dators \* 51,92 *euro* mēnesī = **415** *euro*;- kancelejas precēm: 8 mēnešiem \* 15 *euro* vidēji mēnesī = **120** *euro*. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas prezidentūras Eiropas Savienības Padomē sekretariāts. Sabiedrības integrācijas fonds. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Anotācijas II, IV, V un VI sadaļa – projekts šīs jomas neskar.

Ārlietu ministra vietā –

vides aizsardzības un reģionālās attīstības ministrs R.Naudiņš

Vīzas:

valsts sekretārs A.Pildegovičs

Latvijas prezidentūras Eiropas Savienības Padomē

sekretariāta direktore I.Skujiņa

29.05.2014. 9:30

1117

M.Locāne

67011773, maija.locane@es2015.lv